Държавен вестник, бр. 75, 2011 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  75
1.5. Намерението е не да се създаде до­
пълнителна структура за въздушен транспорт 
в Европа, а да се постигне по-добра коорди­
нация и укрепване на съществуващите и/или 
бъдещи такива структури, като по този начин 
се избегне дублирането помежду им. Този 
проект не се конкурира с другите европейски 
структури, работещи в областта на въздушния 
транспорт, като Европейското командване на 
Военнотранспортната авиация (ЕАТС).
2. Управление
2.1. Управлението и реализацията на Про­
грамата ЕФВТ в нейната цялост ще се осъ­
ществяват чрез управленска структура, със­
тояща се от Управителен комитет на високо 
ниво, който е отговорен за стратегическото 
ръководство и е подпомаган от Изпълнителна 
направляваща група (ИНГ), която се свиква 
по усмотрение на Управителния комитет, ако 
това е необходимо; на по-ниско ниво за всеки 
проект категория В се създава група за упра­
вление на проекта (ГУП) с разбирането, че 
понятието „по-високо ниво“ е без отражение 
на ранга или функциите на участниците в 
Управителния комитет, които остават наци­
онална отговорност. Управителният комитет 
разработва съответната методология, основа­
ваща се на план за управление на програмата 
(ПУП), чиято цел е осъществяването на Про­
грамата ЕФВТ. В Управителния комитет ще 
бъдат включени представители на всяка една 
от страните, участващи в Програмата ЕФВТ, 
като Европейската агенция по отбрана ще 
предостави председател, който не притежава 
право на глас. Други участващи в програмата 
страни членки могат да бъдат поканени като 
наблюдатели в случай, че Управителният коми­
тет вземе такова решение. За Изпълнителната 
направляваща група (ИНГ) и съответните групи 
за управление на проектите (ГУП) ще бъдат 
разработени съответните правомощия (ТОR), 
включително и процедура за избор/обявяване 
на председател. Тези правомощия следва да 
бъдат одобрени от Управителния комитет в 
съответствие с параграф 2.2 от това програмно 
споразумение. Управителният комитет следва 
да бъде разформиран след приключване на 
Програмата ЕФВТ. Всеки член на Управител­
ния комитет може да посочи свой заместник, 
който заема неговото място в случай, че 
титулярят не е в състояние да присъства на 
дадено мероприятие.
Решения, свързани с Програмата ЕФВТ в 
нейната цялост и решения за конкретни ЕФВТ 
проекти
2.2. Без да се засягат постановките, залегнали 
в раздел 3, параграф 1 и раздел 4, параграф 1, 
Управителният комитет ще се стреми да стига 
до решения чрез консенсус. В случаи, когато 
консенсус не може да бъде постигнат, член на 
Управителния комитет или неговият предсе­
дател могат да предложат съответния въпрос 
да бъде подложен на гласуване. Председателят 
обявява процедура на гласуване, при която 
всяка страна членка, участваща в програмата 
ЕФВТ, има право на един глас. Решението 
ще бъде взето, ако гласовете, дадени в негова 
полза, представляват най-малко две трети от 
присъстващите страни членки, участващи в 
Програмата ЕФВТ, в случай, че присъстващите 
страни членки представляват минимум 60 % от 
всички страни членки, участващи в програма­
та ЕФВТ и подписали документа.1 Ако някоя 
страна членка, участваща в Програмата ЕФВТ, 
не получи достатъчно гласове, подкрепящи 
нейното становище, и направи декларация по 
гласуването, заявявайки, че има важна причина 
да се противопостави на решението, същата 
тази страна членка може, след като разкрие 
причината за това, да повдигне въпроса на 
ниво министри с цел да бъде взето единодушно 
решение. Решението на Управителния комитет 
няма да бъде изпълнено, докато не бъде взето 
решение на ниво министри:
а) при гласувания, свързани с Програмата 
ЕФВТ като цяло, право на глас има всяка от­
делна страна членка, участваща в програмата;
б) при гласувания, свързани с отделни 
индивидуални ЕФВТ проекти, право на глас 
имат само участващите в този ЕФВТ проект 
страни членки.
2.3. Управителният комитет ще се занимава 
конкретно да:
а) дефинира стратегия за реализация на 
мрежата на ЕФВТ, включително и на  пътна 
карта, съвместима с императивите на други 
настоящи и бъдещи организации за въздушен 
транспорт;
б) сътрудничи с други заинтересовани ор­
ганизации и инициативи в Европа с цел да 
обедини всички усилия в областта на военния 
въздушен транспорт;
в) предоставя ръководни насоки за всички 
релевантни дейности на ЕФВТ и осигурява 
съгласуваност между различните компоненти от 
съвместната работа и проекти, които ще бъдат 
предприемани в рамките на ЕФВТ;
г) разработва подходящ метод за реализация 
на Програмата ЕФВТ, подпомаган от план за 
управление на програмата; методът ще включва 
разработка на определен брой ЕФВТ проекти, 
обхващащи съответните сфери на дейност на 
ЕФВТ, като се отчитат целите на програмата, 
както и създаването на препоръка как целите 
да бъдат постигнати (стратегия);
1 Подробните правила относно работата на Упра­
вителния комитет ще бъдат обект на документ, 
описващ правомощията (ТОR) на този орган. Тези 
правомощия ще бъдат разработени от Аd Нос работна 
група за управление на ЕФВТ при подписване на 
това програмно споразумение и ще бъдат изпратени 
за одобрение до Управителния комитет.